Un raton a pătruns pe teren la un meci din MLS! Angajații au încercat să prindă animalul într-un mod original. VIDEO
Un raton a întrerupt un meci din Major League Soccer, intrând pe teren în timpul confruntării dintre Philadelphia Union şi New York City FC.
Comentatorii tv au sugerat ca animalul să părimească o minge, deoarece se mișcă bine pe teren
Animalul a alergat pe toată lungimea terenului de pe Subaru Park din Chester, Pennsylvania, evitând cu îndemânare să fie prins în timp ce angajaţii stadionului au încercat să-l prindă cu ajutorul unui coş de gunoi.
Screw it, raccoon highlights. 🦝 pic.twitter.com/n1weQHrmKe
— Major League Soccer (@MLS) May 16, 2024
„Trebuie să îi găsim o minge, pentru că se mişcă foarte bine în centrul terenului”, a glumit un comentator tv.
Forul a transmis o actualizare în care se precizează că ratonul a ajuns „pe mâini bune” şi a fost eliberat în siguranţă.
„Neoficial, Raquinho the Raccoon a petrecut 161 de secunde pe teren în această seară, ceea ce a fost cel mai mult timp petrecut de un raton în istoria MLS”, a precizat serviciul de comunicare al MLS într-o postare pe platforma X.